laion/Wikipedia-Exotic huggingface dataset:
Degase raudteepeatus

Degase raudteepeatus on endine raudteepeatus Pļaviņase–Gulbene raudteel Madona piirkonna Dzelzava vallas. Peatus asus Pļaviņase raudteejaamast 74,8 ja Riia jaamast 186 km kaugusel. Peatus avati 1931. aastal. Nime oli see saanud peatusest kilomeetri kaugusel asunud Degase talu järgi. Peatus suleti 10. septembril 2001. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 112. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Iseseisvussõda

Iseseisvussõda on sõda, mida peetakse riikliku iseseisvuse saavutamiseks. Ameerika iseseisvussõda Horvaatia iseseisvussõda Itaalia teine iseseisvussõda Mehhiko iseseisvussõda Sloveenia iseseisvussõda Vabadussõda (täpsustus)
Bomilkar

Bomilkar oli 4. sajandil eKr elanud Kartaago väejuht. Sürakuusa türanni Agathoklese vägede saabumisel Põhja-Aafrikasse 310 eKr, valiti ta koos Hannoga Kartaago vägesid juhtima. Kartaagolased hukkasid ta 308 eKr pärast läbikukkunud võimuhaaramiskatset. Diod. 20.10. Diod. 20.43-44
Postmargi eraldamine

Postmargi eraldamine on meetod, mis võimaldab üksikuid postmarke üksteisest kergesti eraldada. Eraldamise meetodeid: perforatsioon – väikestest aukudest koosnevate ridade ja veergude lõikamine; rull-lõikus – väikesed horisontaalsed ja vertikaalsed jaotuslõiked; stantsimine – margi kuju lõigatakse metallstantsiga; enamasti tehakse nii isekleepuvate postmarkide puhul. Postmark Margipoogen Margiplokk
Dzelzava raudteepeatus

Dzelzava raudteepeatus on endine raudteepeatus Pļaviņase–Gulbene raudteel Madona piirkonna Dzelzava vallas. Peatus asus Dzelzava ja Aizpurve külade vahel. Peatus asus Pļaviņase raudteejaamast 67,2 ja Riia jaamast 179 km kaugusel. Dzelzava raudteejaam avati koos raudteega aastal 1903, samal aastal valmis ka jaamahoone. Toona jäi see Cesvaine kihelkonda Dzelzava mõisa maadele. Algne jaamahoone on hävinud. Nõukogude perioodil kasutati jaama turba ümberlaadimiseks; Dzelzava jaamast algas kitsarööpmeline ümbruskonna turbaväljadele viiv raudtee. Toona võeti jaamahoonele kasutusele kõrvalhoone, mis aga tänapäeval on ümber ehitatud elamuks. Hiljem rajati jaama laohoone asemele ootepaviljon. Peatus suleti 1. jaanuaril 2012, avati taas sama aasta 19. oktoobril ja suleti lõplikult 30. detsembril 2012. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 112. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Ohtõrka

Ohtõrka (ukraina Охтирка, vene Ахтырка) on oblastilise alluvusega linn Ukrainas Sumõ oblastis, Ohtõrka rajooni halduskeskus (ei kuulu ise rajooni koosseisu). Ohtõrka asub Sumõst umbes 67 km lõunas. Ohtõrkat on esmamainitud 1641. aastal, linnaõigused sai 1703. aastal. Ohtõrka lähedal asub Ukraina õhujõudude treeningbaas, kus ööl vastu 2022. aasta 1. märtsi toimunud Venemaa rünnakus hukkus enam kui 70 Ukraina sõjaväelast. Väidetavalt kasutati rünnakul vaakumpommi. Ukraina 2001. aasta rahvaloenduse andmetel oli Ohtõrka elanikest ukrainlasi 87,92%, venelasi 8,24%, valgevenelasi 0,46% ja armeenlasi 0,14%. Ohtõrka lahing Ахтырка Федерация еврейских общин Украины Over 70 Ukrainian troops killed in military base shelling - governor 1. märts 2022 "Ukraine's ambassador to U.S. says Russia used a vacuum bomb on Monday". Reuters. Vaadatud 28. veebruar 2022. Національний склад міст Datatowel.in.ua
Aeroobika

Aeroobika on muusika saatel läbiviidav tempokas rütmivõimlemise rühmatreening. Sõna "aeroobika" tuleneb mõistest "aeroobne" (ladina keeles aer 'õhk'), mis tähistab organismis hapniku vahendusel toimuvaid energeetilisi protsesse, st aeroobsel treeningul kulgeb energia tootmine hapniku osalusel. Aeroobikatreening algab tavaliselt soojendusega, sellele järgnevad suure intensiivsusega aeroobne osa ja lihastreening ning lõpuks lõdvestus- ja venitusharjutused. Treeningu pikkus on tavaliselt 45–75 minutit. Aeroobika sai alguse USAst ning populaarseks muutus see 1970.–1980. aastatel. Aeroobika on tänapäeval maailmas üks suurema harrastajate hulgaga tervisespordialasid. Tuntud aeroobika populariseerija oli ameerika filmitäht Jane Fonda. Alates 1990. aastatest on välja kujunenud väga palju aeroobikastiile, mis erinevad intensiivsuse, koreograafiastiili ja keerukuse, kasutatava muusika ja abivahendite poolest. Eestis on aeroobikastiilid üldiselt tuntud ingliskeelsete nimetuste järgi: step, body, combo, bodypump, fatburn, latino jt. Lisaks harrastusaeroobikale eksisteerib võimlemisalana sportaeroobika. Alates 1995. aastast korraldab Rahvusvaheline Võimlemisföderatsioon (FIG) sportaeroobika maailmameistrivõistlusi.
Cesvaine raudteepeatus

Cesvaine raudteepeatus on raudteepeatus Lätis Pļaviņase–Gulbene raudteel Madona piirkonnas Cesvaine linnas. Jaamahoone asub aadressil Mazā Stacijas 2. Peatus asub Pļaviņase raudteejaamast 59,4 ja Riia jaamast 171 km kaugusel. Cesvaine raudteejaam avati koos raudteega aastal 1903, samal aastal valmis ka kivist jaamahoone. Toona jäi see Cesvaine kihelkonda Cesvaine mõisa maadele. Veel enne Esimest maailmasõda ehitati sellele kahekorruseline juurdeehitis. Algne jaamahoone hävis Teise maailmasõja ajal jaama juures peetud lahingutes. Nõukogude perioodil ehitati reisijate tarbeks jaama uus kahekorruseline silikaattellistest hoone. Jaamas oli kolm teed ja kaks haruteed. Aastal 2009 kõrvalteed demonteeriti ja jaam muudeti peatuseks. Rongid peatuvad Cesvaines harva, sest aastast 2015 on peatus kasutusel ainult erisündmuste puhul. 2019 aastal peatusid rongid seal 18. mail, 27. juulil ja 7. septembril. Kolm reisi on kavandatud ka aastaks 2020. Varem eelnes Cesvainele Patkule ja järgnes Dzelzava raudteepeatus. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 111. lk. ISBN 978-9984-38-698-0 SABIEDRISKĀ TRANSPORTA PADOME Rīgā, Vaļņu ielā 30. Sabiedriskā transporta padomes. Lēmums Nr.1  Cesvaine raudteepeatus – pildid, videod ja helifailid Wikimedia Commonsis Infot peatuse kohta; fotod (vene keeles) Peatus vanal kaardil
Patkule raudteepeatus

Patkule raudteepeatus on endine raudteepeatus Pļaviņase–Gulbene raudteel Lätis Madona piirkonna Sarkaņi vallas. Peatus asus Pļaviņase raudteejaamast 54,3 ja Riia jaamast 167 km kaugusel. Peatus avati 1933. aastal ja suleti 1950. aastatel. Peatuse rajatised on hävinud. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 111. lk. ISBN 978-9984-38-698-0 Peatus vanal kaardil
Rothaargebirge

Rothaari mäed (saksa: Rothaargebirge, ka Rotlagergebirge, Ingverimäed) või Rothaar on madal mäestik (kõrgusega kuni 843,1 m) Nordrhein-Westfalenis ja Hessenis Saksamaal. Arvatakse, et selle nimi pidi kunagi olema Rod-Hard-Gebirge ehk "puhastatud metsamäestik", kuna mäestikul pole midagi pistmist ei punase värvi (saksa keeles rot) ega juustega (Haar). Paksult metsane, mineraalide leiukohtadest rikas Rothaar laiub peamiselt Vestfaalis Sauerlandi (põhjas), Uplandi (Rothaari kirdepoolsed eelmäed), Wittgensteini maa (kagus) ja Siegerlandi (edelas) vahel; Hessenis asuvad tegelikult ainult mäestiku kagupoolsed eelmäed. See ulatub Ederi ülemjooksust ja Lennest, Kahler Astenist (841 m), Winterbergi lavamaast (Winterberger Hochfläche) edelas umbes 30 km edelasse ja langeb järsult lääne poole, kuid palju vähem järsult ida poole. Rothaar on kitsas, pangataoline, enamasti üle 600 m kõrge mäeahelik, mis moodustab geoloogiliselt Reini Kiltkivimäestiku (Rheinisches Schiefergebirge) suure kirdeosa. Kuna maa kõrgus on keskmiselt üsna kõrge, siis mäed ise kuni 843,1 m kõrguse Langenbergini vaevalt üksteisest eristuvad. Rothaari mäed on enam-vähem koos Rothaari mäe looduspargiga, mille osad jõuavad siiski naaber geoloogilistesse piirkondadesse. Rothaari põhjaküljel on teiste hulgas jõed Diemel, Lenne, Neger, Nuhne, Odeborn, Orke, Ruhr, Wenne ja Wilde Aa. Lõunaküljel on Dill, Eder, Ferndorfbach, Ilse, Lahn ja Sieg. Üle mäestiku kulgeb Reini-Weseri veelahe. Rothaari kaugeimas edelanurgas on Obernau ja Breitenbachi paisud. Rothaari tipudest, mis koosnevad osaliselt porfüürist, on kõige tuntumad (kuid mitte tingimata kõrgeimad) järgmised (sealhulgas kõik "Achthunderter", ehk "kaheksasajased", järjestatud kõrguse järgi): Langenberg (843,1 m) Hegekopf (842,9 m) Kahler Asten (841 m) Clemensberg (838 m) Ettelsberg (837,7 m) Hopperkopf (831 m) Hunau (818 m) Ziegenhelle (816 m) Wallershöhe (812 m) Bremberg (809 m) Hillekopf (801 m) Hoppernkopf (801 m) Ruhrkopf (696 m) Sackpfeife (674 m) Dreiherrnstein (673 m) Milsenberg (670 m) Ederkopf (655 m) Giller (653 m) Kindelsberg (617,9 m) Rothaari mägedes ja/või Rothaari mäe looduspargis või nende äärealadel on muu hulgas need vallad: Bad Berleburg Bad Laasphe Biedenkopf Erndtebrück Hallenberg Hatzfeld Hilchenbach Kirchhundem Kreuztal Lennestadt Medebach Schmallenberg Winterberg Paljud matkarajad kulgevad läbi Rothaari mägede, teiste hulgas Rothaarsteig, 154 km pikkune rada läbi kõrguste, ja Waldskulpturenweg ("Metsaskulptuuride tee"), mille ääres on mitme kunstniku skulptuure ja muid teoseid. Talvel kutsuvad paljud sportimisvõimalused külastajaid mäele. Selle jaoks sobivad rajatised on Postwieseni suusapiirkond (Neuastenbergi lähedal), Skiliftkarussell Winterberg ja Snow World Züschen. Rothaaris või selle serval on lõbustuspargid Panorama-Park Sauerland Wildpark ja Fort Fun Abenteuerland. 2011. aastal alustati vabalt liikuvate Euroopa piisonite taasasustamist Rothaari mägedesse. Projekt ei ole aga kulgenud selles piirkonnas ilma oma vaidlusteta: eriti viljakasvatajad muretsevad võimaliku kahju pärast, mida need suured loomad võivad põhjustada.
Maatriksi määratus

Maatriksi määratus on matemaatikas teatud reaalsete sümmeetriliste maatriksite ja komplekssete hermiitiliste maatriksite omadus. Olgu M reaalne n×n ruutmaatriks, x {\displaystyle x} vektorruumi R n {\displaystyle \mathbb {R} ^{n}} element ja x T {\displaystyle x^{T}} vastav transponeeritud vektor. M on positiivselt määratud, kui x T M x > 0 {\displaystyle x^{\textsf {T}}Mx>0} iga x ∈ R n {\displaystyle x\in \mathbb {R} ^{n}} korral. M on positiivselt poolmääratud, kui x T M x ≥ 0 {\displaystyle x^{\textsf {T}}Mx\geq 0} iga x ∈ R n {\displaystyle x\in \mathbb {R} ^{n}} korral. M on negatiivselt määratud, kui x T M x < 0 {\displaystyle x^{\textsf {T}}Mx<0} iga x ∈ R n {\displaystyle x\in \mathbb {R} ^{n}} korral. M on negatiivselt poolmääratud, kui x T M x ≤ 0 {\displaystyle x^{\textsf {T}}Mx\leq 0} iga x ∈ R n {\displaystyle x\in \mathbb {R} ^{n}} korral. Olgu M kompleksne n×n ruutmaatriks, x {\displaystyle x} vektorruumi C n {\displaystyle \mathbb {C} ^{n}} element ja x ∗ {\displaystyle x^{*}} selle kaasvektor. M on positiivselt määratud, kui x ∗ M x > 0 {\displaystyle x^{*}Mx>0} iga x ∈ C n {\displaystyle x\in \mathbb {C} ^{n}} korral. M on positiivselt poolmääratud, kui x ∗ M x ≥ 0 {\displaystyle x^{*}Mx\geq 0} iga x ∈ C n {\displaystyle x\in \mathbb {C} ^{n}} korral. M on negatiivselt määratud, kui x ∗ M x < 0 {\displaystyle x^{*}Mx<0} iga x ∈ C n {\displaystyle x\in \mathbb {C} ^{n}} korral. M on negatiivselt poolmääratud, kui x ∗ M x ≤ 0 {\displaystyle x^{*}Mx\leq 0} iga x ∈ C n {\displaystyle x\in \mathbb {C} ^{n}} korral. Cholesky dekompositsioon https://courses.ms.ut.ee/MTMS.01.008/2019_spring/uploads/Main/maatriksite_lisa.pdf http://linas.org/mirrors/www.cs.ut.ee/2004.01.04/toomas_l/linalg/a27/node6.html#pos-pm-mx
Moysey Fishbein

Moysey Fishbein (kirjanikunimi Moses; ukraina keeles Мойсей Абрамович Фішбейн; 1. detsember 1946 Tšernivtsi, Ukraina – 26. mai 2020) oli Ukraina juudi luuletaja ja tõlkija. Moysey Fishbein lõpetas 1976 Kiievi Pedagoogilise Instituudi filoloogia erialal. Hiljem oli ta Ukraina Nõukogude Entsüklopeedia toimetaja. 1979 oli ta dissidentlikus liikumises osalemise tõttu sunnitud Nõukogude Liidust emigreeruma Iisraeli. Piiratud võimalused sundisid jälle emigreeruma, nüüd Saksamaale. Seal töötas Fishbein Ukraina diasporaa ajakirja "Suchanist" ("Meie ajad") ajakirjanikuna. Lisaks töötas ta Vabaduse Raadios. Pärast Nõukogude Liidu lagunemist naasis ta Ukrainasse. Ta oli Ukraina Kirjanike Liidu ja PEN klubi Ukraina haru liige.
Vallo Koppel

Vallo Koppel (sündinud 15. juunil 1975) on eesti politseiametnik, alates 2017. aastast Politsei- ja Piirivalveameti Lõuna prefektuuri prefekt. 1996–1997 Keskkriminaalpolitsei uurija 1997–1998 Politsei Keskuurimisbüroo politseiteenistuja 1998–2001 Keskkriminaalpolitsei Lõuna regionaalkeskuse politseivaneminspektor 2001–2003 Keskkriminaalpolitsei narkokuritegude osakonna menetlustalituse komissar 2004 Keskkriminaalpolitsei menetlusosakonna narkokuritegude talituse komissar 2004–2007 Lõuna Politseiprefektuuri kriminaalosakonna narkokuritegude talituse politseijuhtivinspektor 2007–2008 Lõuna Politseiprefektuuri kriminaalosakonna narkokuritegude talituse komissar 2009 Lõuna Politseiprefektuuri kriminaalosakonna vanemkomissar 2010–2013 Politsei- ja Piirivalveameti Lõuna prefektuuri kriminaalbüroo juht 2013–2017 Politsei- ja Piirivalveameti Ida prefektuuri prefekt 2017– Politsei- ja Piirivalveameti Lõuna prefektuuri prefekt
Vassõlkiv

Vassõlkiv (ukraina Васильків, vene Васильков) on oblastilise alluvusega linn Ukrainas Kiievi oblasti Obuhhivi rajoonis. Vassõlkiv asub Stugna jõe ääres, Kiievi kesklinnast umbes 33 km lõunaedelas. Ukraina 2001. aasta rahvaloenduse andmetel oli Vassõlkivi elanikest ukrainlasi 88,61%, venelasi 9,60%, valgevenelasi 0,56%, juute 0,27% ja poolakaid 0,10%. 2024. aastast on Vassõlkiv Tartu valla sõpruslinn. Enne linna asutamist võis olla sel kohal väga pikalt slaavlaste asula, mis aga ei kajastunud kirjalikes allikates enne 10. sajandi esimest poolt. 988. aastal ehitati asulakohta Vladimir Suure käsul linnus, mis pidi kaitsma Kiievi linna lõunast. Kindlus nimetati vürst Vladimiri ristinime järgi Vassileviks. Kindluse purustasid 1240. aastal mongolite-tatarlaste väed, kuid ajapikku see taastati. Linn oli tähtis usuelu keskus, aastail 1756–1758 ehitati linna Ukraina barokkstiilis Antoniuse ja Theodosiuse kirik pühak Theodosiuse arvatavasse sünnikohta. 1796. aastal sai Vassõlkiv linnaõigused. Pärast 2022. aasta Venemaa sissetungi toimusid 2022. aasta veebruaris Vassõlkivi piirkonnas lahingud. Linnapea Natalija Balassõnovõtš teatas 25. veebruaril 2022, et lahingud toimusid linna tänavatel. Linna keskusest 7 km kaugusel põhjas asub Vassõlkivi lennuväebaas. Antoniuse ja Theodosiuse kirik Mig-21 Ukraina õhujõudude õppeasutuse ees Plakat Національний склад міст Datatowel.in.ua Eili Arula, "Vald kingib Ukraina sõpruslinnale bussi ja arvuteid", Postimees, 14. august 2024 (vaadatud 14.09.2024) City of Vasylkiv. - Ukraine. European Local Democracy Week Vasylkiv city, Ukraine. - britannica.com Trofimov, Yaroslav (26. veebruar 2022). "Russia's Assault on Ukraine Presses Forward as Street Battles Rage in Kyiv". WSJ (inglise). Vaadatud 26. veebruaril 2022. Під Васильковим збили російський Іл-76 та розбили російських десантників - 26.02. 2022 (vaadatud: 19.03.2022) Mayor of town south of Kyiv speaks of heavy fighting in streets - CNN, 25.02.2022 (vaadatud: 20.03.2022) Video: Васильків історичний (на англійській мові)
Bahatševe

Bahatševe (ukraina keeles Багачеве) on oblastilise alluvusega linn Ukrainas Tšerkassõ oblastis. Linn asub Špolka jõe paremkaldal, Tšerkassõst umbes 86 km edelas. 1931. aastal leidsid geoloogid tänapäeva linna alalt pruunsöemaardla. Vatutine asutati 1946. aastal Šahtinskoje töölisasulana, linnaõigused sai 1952. aastal. 1992. aastal sai oblastilise alluvusega linnaks. 1947. aastal sai praeguse nime Ukraina Ülestõusuarmee rünnakus saadud haavadesse 1944. aastal surnud Nõukogude kindrali Nikolai Vatutini järgi. Ватутино // Большой энциклопедический словарь (в 2-х тт.). / редколл., гл. ред. А. М. Прохоров. том 1. М., "Советская энциклопедия", 1991. стр.197 http://vatytino-rada.gov.ua/
Madona raudteejaam

Madona raudteejaam on raudteejaam Pļaviņase–Gulbene raudteel Madona piirkonnas Madona linnas. Jaamahoone asub aadressil Saules iela 2. Jaam asub Pļaviņase raudteejaamast 44,6 ja Riia jaamast 157 km kaugusel. Seal on üks ooteplatvorm ja neli teed; varem oli teid viis. Jaam on kasutusel ka kaubajaamana. Madona raudteejaamast algab mõne kilomeetri pikkune juurdeveotee, mis teenindab linna tööstuspiirkonda (ettevõtteid Ziemeļu nafta, Stora Enso Mežs, Tolmet). Madona raudteejaam on Riiast tuleva rongiliini lõpp-peatus. Madonast edasi regulaarset rongiliiklust ei toimu, kuid erirongid sõidavad sealt vahel edasi Gulbenesse. Näiteks 2020. aastaks oli kavandatud kolm sellist erireisi. Riiast väljuvad rongid Madonasse reedeti ja pühapäeviti, Madonast Riiga aga laupäeviti ja pühapäeviti. Madona raudteejaam avati koos raudteega 1903. aastal. Toona jäi see Lazdona kihelkonda Birži mõisa maadele. 1919. aastast kandis see nime Birži raudteejaam, Madona nime sai tagasi 1921. aastal. 1920. aastatel asus Läti valitsus kavandama uue raudtee ehitamist, mis pidi kulgema Riiast läbi Ērgļi ja Madona Kārsavasse. Raudtee projektile tegi lõpu alanud Teine maailmasõda, ent valminud Madona ja Lubāna vaheline raudteelõik tegi Madonast sõlmjaama. Lubānasse viiv raudtee suleti 1990. aastal. 1980. aastatel ehitati uus jaamahoone, mis renoveeriti 2006. aastal. Hoone on praegu kasutusel kaubanduskeskusena. XX sajandi lõpuaastatel ja XXI sajandi alguses oli see kasutusel ka Madona bussijaamana. Varem järgnes Madonale Gulbene suunal Patkule raudteepeatus, Lubāna suunal aga Prauliena raudteejaam. Sabiedriskā transporta padomes lēmums Nr. 1, 2020. gada 28. februārī AS Pasažieru vilciens T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 111. lk. ISBN 978-9984-38-698-0 Infot jaama kohta; fotod (vene keeles) Raudteejaam vanal kaardil
The World of the Married

"The World of the Married" on Lõuna-Korea telesari, mille peaosades on Kim Hee-ae, Park Hae-joon ja Han So-hee. See oli eetris JTBC kanalil 27. märtsist kuni 16. maini 2020. Kim Hee-ae – Ji Sun-woo Park Hae-joon – Lee Tae-oh Han So-hee – Yeo Da-kyung Park Sun-young – Go Ye-rim Kim Young-min – Son Je-hyuk Chae Gook-hee – Sul Myung-sook Lee Geung-young – Yeo Byung-gyu Kim Sun-kyung – Uhm Hyo-jung Jeon Jin-seo – Lee Joon-young Shim Eun-woo – Min Hyun-seo Sarja koduleht
Pidhorodne

Pidhorodne (ukraina Підгородне, vene Подгородное) on linn Ukrainas Dnipropetrovski oblastis Dnipro rajoonis. Pidhorodne asub Dnipro kesklinnast umbes 13 km põhjas. Pidhorodne on rajatud kasakate asulana 17. sajandi alguses. Linnaõigused sai 1981. aastal. Ukraina 2001. aasta rahvaloenduse andmetel oli Pidhorodne elanikest ukrainlasi 91,69%, venelasi 6,91%, valgevenelasi 0,40%, mustlasi 0,19%, asereid 0,16%, moldaavlasi 0,11% ja sakslasi 0,10%. Національний склад міст Datatowel.in.ua
Max Reinhardt

Max Reinhardt (sünninimi Maximilian Goldmann; 9. september 1873 Baden – 30. oktoober 1943 New York) oli Austrias sündinud teatri- ja filmilavastaja, teatriprodutsent. Tema isa oli juudi kaupmees Wilhelm Goldmann (1846–1911) ja ema Rachel Lea Rosi Goldmann (sündinud Wengraf; 1851–1924).
Rešetõlivka

Rešetõlivka (ukraina Решетилівка, vene Решетиловка) on linn Ukrainas Poltava oblastis, Rešetõlivka rajooni halduskeskus. Rešetõlivka asub Poltavast umbes 34 km läänes. Asula on rajatud 1638. aastal. Linnaõigused sai Rešetõlivka 2017. aastal. Alates 19. sajandist on Rešetõlivka oluline käsitöökeskus. Решетиловка Точка-на-Карте Решетилівський триптих. Чарівна симфонія килимарства Всеукраїнська громадська організація "Українське Реєстрове Козацтво"
Krimmi mäestik

Krimmi mäestik (krimmitatari Qırım dağları, ukraina Кримські гори, vene Крымские горы) on mäestik Krimmis, mis paikneb piki poolsaare kagurannikut 8–13 km kaugusel rannikust. Läänes laskuvad mäed järsult Musta merre, idas muutuvad aeglaselt stepimaastikuks. Mäestik koosneb kolmest mäeahelikust, millest kõrgem on peaahelik. Mäestiku kõrgeim tipp on 1545 m kõrgune Roman Koš. Kõrgemad tipud on veel Tšatõr-Dag (1527 m), Lapata (1406 m), Demerdži Jaila (1356 m), Karabi Jaila (1253 m), Ai-Petri (1243 m).
Potšajiv

Potšajiv (ukraina Почаїв, poola Poczajów, vene Почаев) on linn Ukrainas Ternopili oblastis Kremenetsi rajoonis. Potšajiv asub Ternopilist umbes 53 km põhjas ja Kremenetsist ligikaudu 19 km edelas. Linnas asub Potšajivi suurklooster. Potšajivit on esmamainitud 1450. aasta paiku, Magdeburgi linnaõigused sai 1778. aastal. Ukraina 2001. aasta rahvaloenduse andmetel oli Potšajivi elanikest ukrainlasi 97,12%, venelasi 1,98%, moldaavlasi 0,24% ja valgevenelasi 0,22%. Національний склад міст Datatowel.in.ua
Juri Simonov

Juri Ivanovitš Simonov (vene keeles: Юрий Иванович Симонов; 4. märts 1941 Saratov) on Vene dirigent. Ta õppis Leningradi konservatooriumis Nikolai Rabinovitši dirigeerimisklassis. Hiljem töötas ta Jevgeni Mravinski assistendina Peterburi Filharmooniaorkestriga. Aastatel 1970–1985 oli ta Moskva Suure Teatri muusikajuht ja peadirigent. Simanov eristub omanäolise, ülimalt täpse ja karakteerse dirigeerimistehnikaga.[viide?] Ta on üks tänapäeva olulisemaid ja mõjukamaid Venemaa dirigente.[viide?]
Prõmorsk

Prõmorsk (ukraina Приморськ, vene Приморск) on linn Ukrainas Zaporižžja oblastis, Prõmorski rajooni halduskeskus. Prõmorsk asub Aasovi merest 2 km kaugusel. Ukraina 2001. aasta rahvaloenduse andmetel oli Prõmorski elanikest ukrainlasi 61,28%, venelasi 28,08%, bulgaarlasi 8,28%, valgevenelasi 0,62% ja tatarlasi 0,33%. Національний склад міст Datatowel.in.ua
1998. aasta Balti tsooniturniir males

1998. aasta Balti tsooniturniir males (inglise keeles Baltic Zonal Tournament 1998) oli 1998. aastal Tallinnas peetud Balti tsooniturniir, FIDE MM-võistluste kvalifikatsioonivõistlus males. Augustis-septembris 1998 Tallinnas toimunud 14 osavõtjaga Balti tsooniturniirist võttis osa kolme riigi (Eesti, Läti, Leedu) maleparemik. Eesti maletajaist kõrgeima reitinguga Lembit Oll tsooniturniiril ei osalenud, sest eeldas, et pääseb järgmisel aastal Las Vegases peetavale MM-turniirile tänu oma kõrgele reitingule. 1. Jaan Ehlvest 8,5 punkti, 2.–3. Eduardas Rozentalis ja Daniels Fridmans 8 p, 4. Tarvo Seeman 7 p, 5.–9. Mihhail Rõtšagov, Aleksander Veingold, Šarūnas Šulskis, Māris Krakops ja Valērijs Žuravļovs 6,5 p, 10.–11. Aloyzas Kveinys ja Darius Zagorskis 6 p. Jaan Ehlvest Eduardas Rozentalis Daniels Fridmans Šarūnas Šulskis Aloyzas Kveinys Augustis 1999 Las Vegases peetud 128 osavõtjaga FIDE maailmameistrivõistlustele kvalifitseerus Balti tsooniturniiri esikolmik – suurmeistrid Jaan Ehlvest (Eesti) ja Eduardas Rozentalis (Leedu) ning rahvusvaheline meister Daniels Fridmans (Läti). Ehlvest Las Vegasesse. postimees.ee, 4. september 1998
Valgevene karikavõistlused jalgpallis

Valgevene karikavõistlused jalgpallis (valgevene keeles Кубак Беларусі па футболе) on Valgevene klubijalgpalli karikavõistlused. Karikavõistlusi korraldab Valgevene Jalgpalliliit. Karikavõistlusi on peetud alates 1992. aastast. Kokku on karika võitnud 14 klubi. Edukaim klubi on neli korda karika saanud Borissovi BATE.
Sõnelnõkove

Sõnelnõkove (ukraina Синельникове, vene Синельниково) on linn Ukrainas Dnipropetrovski oblastis, Sõnelnõkove rajooni halduskeskus (ei kuulu ise rajooni koosseisu). Sõnelnõkove asub Dnipro kesklinnast umbes 39 km idakagus. Sõnelnõkove on oluline raudteesõlm. Asula sai alguse 1868. aastal seoses raudteejaama rajamisega. Linnaõigused sai Sõnelnõkove 1921. aastal, oblastilise alluvusega linn on alates 1979. aastast. Ukraina 2001. aasta rahvaloenduse andmetel oli Sõnelnõkove elanikest ukrainlasi 84,49%, venelasi 12,52%, valgevenelasi 0,68% ja mustlasi 0,27%. Національний склад міст Datatowel.in.ua